《染丝上春机》
明代·释今沼

紫泽青薄生细英，黄莺啄尽垂杨叶。青苗遍踏拨春花，昼捲流霞对残蹑。

沉丝素縠生水纹，重带铰刀裁白袷。治丝为爱不新时，幸及君年正华悦。

作者简介：今沼(一六二一--一六六五)，字铁机。番禺人。天然禅师族侄。原姓曾，名炜，字自昭。诸生。明桂王永历十二年（一六五八）迎天然老人返雷峰。十四年开戒，与石鉴禅师同日受具，命司记室，寻升按云堂。随杖居东官芥庵，益自淬励。一夕坐亡，卒年四十五。有全集行世。清同治《番禺县志》卷四九有传。